Video: Bou jou stroppe voor die tyd | Maroela Media
Die sanger Pieter Smith besig om te hengel op die strand naby Hentiesbaai in Namibië. ('n Skermskoot uit die jongste episode op 'Byt en buskruit'.)
Adam Tas vat sy goeie vriend Pieter Smith in die jongste episode van Byt en buskruit saam om in Namibië te gaan visvang.
Die twee manne hengel buite Hentiesbaai sommer van die strand af. Smith slaan 'n heerlike kerriepotjie aanmekaar vir dié episode en hulle sluit die aand langs die kampvuur op die maat van 'n getokkel op die kitaar af.
Tas het natuurlik ook weer 'n wenk wat jou sal help om die grootste visse die vinnigste langs die viswaters uit te trek. Hy verduidelik waarom dit altyd 'n goeie plan is om stroppe vooraf te bou en byderhand te hou as die groot visse eers begin byt.